### | | | | --- | --- | | | | | --- | | **Byråd** 26. november 2019 Sagsnr. 710-2019-34692 Dok.nr. 710-2019-239820 Øjvind Holm | | 171.                Databeskyttelsesrådgiverens årlige rapport 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Databeskyttelsesforordningen og databeskyttelsesloven |

###

**SAGENS INDHOLD**

Byrådet skal i denne sag tage stilling til
databeskyttelsesrådgiverens årlige rapport, der giver en status på rådgiverens
arbejde med implementering af databeskyttelsesforordningen og
databeskyttelsesloven i [adresse] i 2018 og 1. halvår 2019.

25. maj 2018 trådte databeskyttelsesforordningen og
databeskyttelsesloven i kraft. Databeskyttelsesforordningen, som ofte benævnes
GDPR, er en EU-forordning om beskyttelse af borgerne i forbindelse med
behandling af personoplysninger og om fri udveksling af sådanne oplysninger.
Databeskyttelsesloven er den danske lov om supplerende bestemmelser til
forordningen.

[adresse] har udpeget en databeskyttelsesrådgiver, hvilket er et krav
jf. databeskyttelsesforordningen. Databeskyttelsesrådgiverens funktion er
bl.a.:

·
At stå til rådighed med rådgivning og vejledning overfor
medarbejdere og borgere omkring de databeskyttelsesretlige regler.

·
At understøtte, at kommunen lever op til databeskyttelsesloven.

Derudover er det et lovkrav, at databeskyttelsesrådgiveren
afrapporterer direkte til Byrådet i kommunen omkring rådgiverens årlige
arbejde. Formålet med årsrapporten er at give en status på arbejdet med
implementering af databeskyttelsesforordningen og databeskyttelsesloven.

**VURDERING**

Årsrapporten indeholder bl.a. en beskrivelse af de primære
indsatser i [adresse] i 2018 og 1. halvår 2019. Derudover omfatter
rapporten følgende fire særlige indsatsområder for 2019-2020 (bilag):

·
Den registreredes (borgers/persons) rettigheder. Det skal være en
naturlig rutine i organisationens hverdag at løfte oplysningspligten samt give
samtykke og indsigt.

·
Tilsyn med databehandlere. Der skal føres systematisk kontrol
med, at leverandørerne lever op til forpligtelserne beskrevet i aftalen.

·
Risikovurdering samt kontrol af autorisationer og slettefrister.
Alle kritiske systemer og behandlinger skal risikovurderes for at leve op til
databeskyttelsesforordningens krav om behandlingssikkerhed.

·
Fortsat fokus på awareness og sikkerhedskultur. Hvilket vil sige
sikring af, at medarbejderne har og bevarer de rette kvalifikationer i forhold
til sikker behandling af personoplysninger i forbindelse med udførelsen af
deres arbejdsopgaver.

På baggrund af årsrapporten vurderes det, at [adresse]
Kommune er kommet langt med implementeringen af databeskyttelsesforordningen
men endnu ikke er i mål.

På den baggrund er der i 2019-2020 særlig fokus på de fire
indsatsområder med henblik på at sikre, at Favrskov Kommune lever op til kravene
i databeskyttelsesforordningen og dermed styrker beskyttelsen af borgerens
data.

**ØKONOMI**

Årsrapporten har ingen direkte økonomiske konsekvenser, men
der bliver brugt mange ressourcer på arbejdet med implementering af
databeskyttelsesforordningen og databeskyttelsesloven. Der er afsat særskilte
midler til formålet i budget 2019-22.

Det vil løbende blive vurderet, om databeskyttelsesopgaven kan løses
tilfredsstillende inden for de nuværende ressourcer, eller om der skal tilføres
yderligere ressourcer til området.

**INDSTILLING**

Direktøren for Job og Økonomi indstiller
til Byrådet:

1.    At databeskyttelsesrådgiverens
rapport godkendes.

**BESLUTNING**

***Økonomiudvalget, 18. november 2019:***

Fraværende:Odette Frandsen

Indstilles godkendt.

**Bilag**

|  |  |
| --- | --- |
| Databeskyttelsesrådgiverens årsrapport 2018-2019 Udkast | 710-2019-202034 |